KLASA: 604-01/23-01/1

URBROJ: 2133-61-01-24-5

Karlovac, 14. prosinca 2023.

Temeljem Odluke broj: 103-2/2024-3 sa 103. Sjednice Upravnog vijeća održane 6. ožujka 2023. godine, te čl. 31. st. 4. Statuta, dekan raspisuje

**NATJEČAJ**

**za dodjelu stipendija redovitim studentima slabijeg socio-ekonomskog statusa**

**koji studiraju na Veleučilištu u Karlovcu,**

**za akademsku godinu 2023./2024.**

1. Za akademsku godinu 2023./2024. dodijelit će se:

* 2 stipendije u iznosu od po 150,00 EUR mjesečno.

1. Prava na stipendiju iz točke 1. ovog Natječaja mogu ostvariti redoviti studenti stručnih studija Veleučilišta u Karlovcu, koji zadovoljavaju slijedeće uvjete:

2.1 Opći uvjeti:

* + državljani Republike Hrvatske slabijeg imovinskog stanja,
  + pri upisu prve godine student nije stariji od 22 godine,
  + student nije stariji od 26 godina,
  + studenti koji tijekom studijskog programa odlaze na međunarodne razmjene studenata na cijeli semestar ili cijelu godinu studija na drugo visoko učilište na istoj razini studija, kao i koji u okviru međunarodne razmjene obavljaju stručnu praksu, putem kojih ostvaruju pravo na financijsku potporu odnosno stipendiju iz drugog izvora, zadržavaju pravo na stipendiju Veleučilišta u Karlovcu koja se za to vrijeme stavlja u mirovanje te se po povratku aktivira, o čemu su dužni u roku od 15 dana obavijestiti Dekanat,
  + stipendije Veleučilišta u Karlovcu namijenjene studentima slabijeg socio-ekonomskog statusa dodjeljuju se isključivo studentima kojima ukupni dohodak ostvaren u prethodnoj kalendarskoj godini po članu kućanstva mjesečno ne prelazi 2.000,00 kuna.

2.2 Kriteriji za dodjelu stipendija iz točke 1. ovog Natječaja

* + materijalni i socijalni status
  + prednost će imati studenti više godine studija koji imaju i dodatna postignuća (dekanova nagrada, objavljen znanstveni/stručni rad, uspjesi na natjecanjima državne ili međunarodne razine).

1. Podnositelji zahtjeva dužni su priložiti:

* Potvrde o visini dohotka za 2022. godinu nadležne Porezne uprave Ministarstva financija RH za sve članove zajedničkog kućanstva (uključujući i maloljetnu braću i sestre) računajući i sebe kao podnositelja zahtjeva.
* Potvrde o redovitom školovanju braće ili sestara izvan mjesta prebivališta.
* Potvrde o braći ili sestrama predškolske dobi ili koji se redovito školuju u mjestu prebivališta.
* Smrtni list, potvrdu o nestanku osobe te izvod iz matice rođenih koje izdaje nadležni matični ured.
* Presudu o razvodu braka.
* Potvrda kojom se dokazuje pravo na zajamčenu minimalnu naknadu prema propisima o socijalnoj skrbi, koju izdaje nadležni centar za socijalnu skrb.
* Potvrdu o nezaposlenosti roditelja koju izdaje Hrvatski zavod za zapošljavanje.
* Rodni list djeteta koji izdaje nadležni matični ured.
* Potvrda izdana od nadležne ustanove za mirovinsko osiguranje kao dokaz utvrđenoga tjelesnog i osjetilnog oštećenja, sukladno Uredbi o metodologijama vještačenja (Narodne novine, broj: 67/17, 56/18, 16/22).
* Dokaz o statusu djeteta smrtno stradalog ili nestalog hrvatskog branitelja iz Domovinskog rata, odnosno djeteta hrvatskog ratnog vojnog invalida ili dragovoljca iz Domovinskog rata, koji izdaje nadležni upravni odjel županije.
* Dokaz o statusu djeteta poginule, umrle ili nestale osobe u Domovinskom ratu, odnosno djeteta civilnog invalida iz Domovinskog rata, koji izdaje nadležni upravni odjel županije.

1. Zahtjev se podnosi na propisanom obrascu koji se može dobiti u referadi Veleučilišta u Karlovcu ili na internetskoj adresi [www.vuka.hr](http://www.vuka.hr/)
2. Rok za podnošenje zahtjeva je 30 dana od dana objave natječaja.
3. Rezultati natječaja će biti objavljeni na oglasnoj ploči Veleučilišta u Karlovcu i na internetskoj stranici [www.vuka.hr](http://www.vuka.hr/).
4. Prijave se dostavljaju **isključivo poštom** s naznakom ″Natječaj za stipendiju Veleučilišta u Karlovcu – 1″ na sljedeću adresu:

Veleučilište u Karlovcu

Trg J.J. Strossmayera 9

47000 KARLOVAC

Prijave s nepotpunom dokumentacijom, kao i one koje ne budu podnesene u utvrđenom roku, neće se razmatrati.

1. Sa studentima koji su stekli pravo na stipendiju Veleučilišta u Karlovcu potpisuje se ugovor o dodjeli stipendije kojim se uređuju međusobna prava i obveze Veleučilišta u Karlovcu i redovitog studenta.

DEKAN:

Ivan Štedul, v.pred.